રાજકીય અને વેપારને લગતી બાબતોને કારણે ભારતે વિશ્વના સૌથી શક્તિશાળી નેતાનું સ્વાગત કર્યું.

બંને દેશો વચ્ચેના વેપાર માટે આ મુલાકાત અગત્યની સાબિત થશે તેવી ચર્ચા જાગી હતી.

બંને દેશો વચ્ચે 10 અબજ ડૉલર (70,000 કરોડ રૂપિયા)ની મિનિ ટ્રૅડ-ડિલ થશે તેવી શક્યતા વ્યક્ત થઈ હતી.

અમેરિકાના રાષ્ટ્રપતિએ પત્રકારો સાથેની વાતચીતમાં જ જણાવી દીધું કે તેઓ 'મોટો વેપારી કરાર' ભવિષ્યમાં કરવા માગે છે.

કરાર આગામી ચૂંટણી પહેલાં કરવો કે ચૂંટણી પછી એ માટે અમેરિકા વિચારી રહ્યું છે.

અમેરિકાના ટ્રૅડ-રિપ્રેઝન્ટેટિવ રોબર્ટ લાઇટિઝરે ભારતની પોતાની મુલાકાત રદ પણ કરી દીધી છે, કેમ કે બંને દેશો વચ્ચે હજી કેટલીક બાબતોનો ઉકેલ આવ્યો નથી. 

"ઇન્ડિયા અમારી સાથે બરાબર વ્યવહાર કરતું નથી, પણ મને વડા પ્રધાન નરેન્દ્ર મોદી ઘણા પસંદ છે," એમ ટ્રમ્પે ઉમેર્યું હતું. 

છેલ્લાં ત્રણ વર્ષથી વેપારની બાબતમાં ભારત અને અમેરિકા વચ્ચે વાતચીત અને ખેંચતાણ ચાલતી રહી છે. 

ભારત-અમેરિકા વચ્ચે વેપારી બાબતમાં વિખવાદ શું છે?

ચીન પછી અમેરિકા ભારતનું બીજું સૌથી મોટું વેપાર-પાર્ટનર છે. 

2018માં બંને દેશો વચ્ચેનાં ઉત્પાદનો અને સર્વિસીઝનો વેપાર $142.6 અબજ ડ... બીજા 4000 અક્ષરો માટે લેખ ચાલુ રાખો:
ૉલર સુધી પહોંચ્યો હતો. 

2019માં ભારત સાથે ઉત્પાદનોના વેપારમાં અમેરિકાની વેપારી ખાધ $23.2 અબજ હતી.

ઉત્પાદનોના વેપારમાં ભારત અમેરિકાનો નવમો સૌથી મોટો વેપાર-પાર્ટનર છે.

છેલ્લાં ત્રણ વર્ષમાં બંને દેશો વચ્ચે વેપારની બાબતમાં વિખવાદ વધતો રહ્યો છે. 

ભારત સાથેના વેપારમાં અમેરિકાની ખાધ ઘટવા લાગી છે. ચીન સાથેના વેપારમાં છે તેના કરતાં માત્ર દસમા ભાગની જ ખાધ રહી ગઈ હોવા છતાં અમેરિકાને સંતોષ નથી.

ભારત અને અમેરિકા વચ્ચે 'વેપાર યુદ્ધ'ની શરૂઆત સ્ટીલ પરની આયાતજકાતમાં વધારા સાથે થઈ હતી, ભારતથી આવતા સ્ટીલ પર 25% અને ઍલ્યુમિનિયમ પર 10% જકાત લગાવી દેવાઈ હતી.

તેનો અમલ થાય તે દરમિયાન ભારત તરફથી વારંવાર અમેરિકાને પોતાના નિર્ણય પર પુનર્વિચાર કરવા જણાવાયું હતું. અમેરિકાના રાષ્ટ્રપતિએ તે વખતે જાહેરમાં ભારતની ટીકા કરી હતી કે તે ''ટેરિફ કિંગ ઑફ ધ વર્લ્ડ' છે.

અમેરિકાએ નિર્ણય ન બદલ્યો ત્યારે ભારતે વળતાં પગલાં તરીકે અમેરિકાથી આયાત થતી 28 જેટલી વસ્તુઓ પર આયાતજકાત વધારી દીધી હતી.

16 જૂન, 2019ના રોજ ભારતે જકાત લગાવી તે પછી અમેરિકાએ તેની સામે વર્લ્ડ ટ્રૅડ ઑર્ગેઝાઇનેશનમાં ફરિયાદ કરી હતી.

બંને દેશો વચ્ચે વેપારમંત્રણાઓ અટકી પડી તે પછી અમેરિકાએ એવો પણ વિચાર કર્યો હતો કે ભારતીયોને આપવામાં આવતા H1-B વિઝાનો ક્વૉટા 15 ટકા ઘટાડી દેવો.

ઈ-કૉમર્સની બાબતમાં નારાજગી દર્શાવવા માટે અમેરિકા આવું કરવા માગતું હતું. સાથે જ ભારતના ટેરિફ બૅરિયર સામે સૅક્શન 301 હેઠળ તપાસ કરાવવાની ચેતવણી પણ આપી હતી.

13 નવેમ્બર, 2019ના રોજ ભારતના વેપાર પ્રધાન પીયૂષ ગોયલ અને અમેરિકાના ટ્રૅડ રિપ્રેઝન્ટેટિવ રોબર્ટ લાઇટિઝર વચ્ચે વેપાર કરાર માટે મંત્રણાઓ શરૂ થઈ હતી.

નવેમ્બરના અંતે અમેરિકાથી એક સમિતિ વેપારકરારની વિગતોની ચર્ચા કરવા માટે ભારતની મુલાકાતે પણ આવી હતી. 

જોકે અત્યારે હવે લાઇટિઝર પ્રમુખની સાથે ભારત આવી રહ્યા નથી. આ મહિનાના શરૂઆતમાં તેઓ ભારત આવવાના હતા, પણ તે પ્રવાસ પણ તેમણે રદ કરી દીધો હતો.

તે વખતે ભારતે કેટલીક નવી દરખાસ્તો કરી હતી અને અમેરિકામાંથી ડેરી અને પૉલ્ટ્રીઉત્પાદનો આયાત કરવા માટે છૂટછાટ આપવાની તૈયારી દાખવી હતી.

આવી બધી બાબતોને કારણે બંને દેશો વચ્ચે વેપાર કરાર કરવો મુશ્કેલ બની રહ્યો છે.

ડોનાલ્ડ ટ્રમ્પની ભારતની મુલાકાતની જાહેરાત પહેલાં જ ટ્રમ્પ વહીવટીતંત્રે ભારતને મળતા પ્રેફરન્સ દૂર કરવાનું પગલું લીધું છે.

અમેરિકા ઉદ્યોગોને નુકસાન થાય છે કે કેમ અને અયોગ્ય રીતે...